સોનેરી ભરતકામ કરેલા સફેદર પાનેતર પર લીલી ચૂંદડી ઓઢેલી કન્યા હાથમાં વરમાળા લઈ વરરાજાને પહેરાવવાની મથામણ કરી રહી છે અને ૧૫ મિનિટ પછી એ જ કન્યા મોરપીંછરંગી નવવારી પૈઠણી સાડી, નાકમાં મરાઠી સ્ટાઇલની નથ અને કપાળે મોતીનું મંડોળ્યા બાંધી માયરામાં બેસી એ જ વરરાજા સાથે મુરતની વિધિ કરી રહી છે. યસ, આ જ છે લગ્નવિધિમાં ચાલતો કૉકટેલ ટ્રેન્ડ જેમાં વર-કન્યા બેઉના સમાજના રીતરિવાજ અનુસાર એક જ સમયે, એક જ મંડપમાં તેમનાં લગ્ન થાય છે.